## Program majstorskog ispita za zvanje majstor graditelj brodova

### NN 10/2006 (25.1.2006.), Program majstorskog ispita za zvanje majstor graditelj brodova

# MINISTARSTVO GOSPODARSTVA, RADA I PODUZETNIŠTVA

**249**

Na temelju članka 58. stavak 2. Zakona o obrtu,
(»Narodne novine«, br. 49/03 – pročišćeni tekst),
ministar gospodarstva, rada i poduzetništva, nakon prethodno pribavljena
mišljenja Hrvatske obrtničke komore, donosi

## PROGRAM MAJSTORSKOG ISPITA

ZA ZVANJE

### MAJSTOR GRADITELJ BRODOVA

I.

Majstorski ispit sastoji se od zajedničkog dijela
koji obuhvaća potrebita znanja, nužna za bavljenje obrtom i poduzetništvom te
posebnog dijela koji se odnosi na svako pojedino zanimanje.

II.

Na zajedničkom dijelu ispita, ispitna pitanja
postavljaju se iz sljedećih ispitnih područja:

– gospodarstvo i pravni propisi,

– osnove podučavanja naučnika.

III.

**Područje
gospodarstva**
obuhvaća sljedeće programske cjeline:

|  |  |
| --- | --- |
| *Vođenje poslovanja* |  |
| Organizacija poslovanja | obrt, trgovačko društvo |
| Od ideje do poslovnog plana |  |
| Poslovni plan kao poduzet­ničko oruđe | sredstva za nabavu dugotrajne imovine, obrtna sredstva i investicije |
| Komuniciranje s djelatnicima i strankama | značenje komuniciranja, vrste ko­munikacija, etika poslovnog komuniciranja |
| Metode rukovođenja | stilovi i metode rukovođenja, tehnike motiviranja, tehnike rješavanja konflikata |
| Uloga računala u poslovanju | osnovna znanja informatike, funkcije računala u poslovanju obrta |
| Osnove marketinga |  |
| Značenje prodaje |  |
| Tržište | novi trendovi na području marketinga, tržišna strategija, metode prodaje i komunikacije, poznavanje konkurencije, istraži­vanje tržišta |
| Troškovi i kalkulacije | vrste troškova, kalkulacija cijene proizvoda i usluga, pokazatelji poslovanja |
| Financijsko-ekonomsko područje |  |
| Porezi | porezni sustav, vrste poreza, porezno zakonodavstvo |
| Vođenje poslovnih knjiga |  |
| Platni promet | način plaćanja, način osiguranja naplate i potraživanja |
| *Zaštita okoliša* |  |
| Etika i pravo okoliša |  |
| Pravno uređenje zaštite okoliša u Hrvatskoj |  |
| Suvremene tehnologije zaštite okoliša |  |

IV.

**Područje
pravnih propisa**
obuhvaća sljedeće programske cjeline:

|  |  |
| --- | --- |
| Ustrojstvo državne vlasti | državna uprava, lokalna samouprava i uprava |
| Gospodarsko pravo |  |
| Zakon o obrtu i zakonski uvjeti za obavljanje obrta | pojam obrta i obrtnika, uvjeti za obav­ljanje, vrste obrta, upis obrta u obrtni registar, poslovanje i prestanak obrta, trgovačka društva i obavljanje obrta |
| Organiziranost obrta | komorski sustav |
| Zakon o radu | osnovni propisi o:  zasnivanju i prestanku radnog odnosa, radnom vremenu radnika, odmorima i dopustima, obrazovanju i osposobljavanju za rad, plaći radnika, zdravstvenom i mirovinskom osiguranju |
|  |
| Zakonodavstvo vezano uz obrazovanje naučnika i majstora |  |
| Zapošljavanje |  |
| Carinski propisi |  |
| Pravni subjekti, pravna i poslovna sposobnost | fizičke i pravne osobe |
| Trgovačka društva | trgovac pojedinac, društva osoba i društva kapitala, |
|  | stečajni postupak, likvidacija i ovršni postupak |
| Nasljedno pravo |  |
| Zemljišne knjige, posjed i vlasništvo |  |
| Zaštita na radu | zaštita na radu, zaštita od požara i zdravstvena zaštita |

V.

**Područje
osnova podučavanja naučnika** obuhvaća sljedeće programske cjeline:

|  |  |
| --- | --- |
| Obrazovni sustav Republike Hrvatske |  |
| Osnovna pitanja stručnog obrazovanja | struktura obrazovanja, značaj, ravnopravnost šansi, mobilnost, vertikalna i horizontalna prohod­nost, veza obrazovanja i tržišta rada i značenje strukovnog obrazovanja za pojedinca i društvo |
| Jedinstveni model obrazovanja | zadaće škole, zadaće obrtničkih radionica, suradnja različitih mje­sta za realizaciju prakse, polazne točke za osiguranje kvalitete obra­zovanja |
| Izobrazba u obrtničkoj radionici | podučavanje, odgajanje, vrednovanje, nadzor, savjetovanje |
| Planiranje i provođenje naukovanja |  |
| Pedagoška osnova obrazovanja | proces učenja, vrste učenja, nastavne situacije i tipične teškoće u učenju, motivacija i pomoć u učenju |
| Zadaće majstora – stručnog učitelja | poduka u radnoj sredini putem naloga, provjera uspjeha naukovanja, pismena provjera, sustav ocjenjivanja, mapa praktične nastave |
| Mladi u obrazovanju | pubertet, adolescencija, odraslost, habitualne osobine, socijalno porijeklo, okruženje, prethodno obrazovanje, pozitivno stajalište prema mladima, prepoznavanje teškoća uvjetovano razvojem, motiviranje i prenošenje odgovornosti |
| Socijalno-komunikativne osnove vođenja ljudi | verbalna i neverbalna komunika­cija, prepoznavanje konflikata i pravila za njihovo svladavanje, socijalno ponašanje i autoritativno djelovanje |
| Zakonska regulativa | Zakon o obrtu, nastavni planovi i programi, odredbe Pravilnika o vezanim i povlaštenim obrtima i načinu izdavanja povlastica, odredbe Pravilnika o postupku i načinu izdavanja dozvola (licenca) te uvjeta za izvođenje praktičnog dijela naukovanja, odredbe Pravilnika o načinu ostvarivanja programa naukovanja i stručnog osposobljavanja za vezane obrte te o pravima, obvezama, praćenju, vrednovanju i ocjenjivanju naučnika, odredbe Pravilnika o postupku i načinu polaganja pomoćničkog ispita i odredbe Pravilnika o postupku i načinu polaganja majstorskog ispita te ispita o stručnoj osposobljenosti |

VI.

Okvirni sadržaji programskih cjelina, navedeni u
poglavljima III., IV. i V., osnova su za oblikovanje ispitnih pitanja na
majstorskim ispitima.

VII.

Posebni dio ispita obuhvaća praktična i
teorijska stručna znanja, nužna za samostalno obavljanje obrta u zvanju majstor
graditelj brodova iz sljedećih područja rada:

I. PODRUČJA RADA (zajedničko za sve graditelje)

– organiziranje brodograđevnih radionica i
brodogradilišta (navozi, dizalice, liftovi, kolijevke, transport i potklađivanje brodova)

– izrada i prilagodba nacrta vodenih linija i
radioničkih nacrta te izrada specifikacije materijala

– trasiranje broda 1:1 te izrada mjernih
letvica, šablona i prostornih šablona

– strojevi i alati za obradu čelika, drveta i
plastike i njihovo održavanje

– mjerni instrumenti – korištenje i održavanje

– ugradnja opreme: unutarnje uređenje pogonskog
stroja, sustav za kormilarenje, sidrenje i sve druge opreme koja se ugrađuje na
brod

– organizacija skladištenja materijala i gotovih
proizvoda

***I. 1. Područje rada za
drvene brodove***

– rezanje trupaca prema specifikaciji potrebnog
materijala

– trasiranje i obrada pojedinačnih elemenata

– predmontiranje
pojedinačnih elemenata u sekcije (krmena, pramčana stativa, kobilica, rebra i
centriranje kostura)

– kalafatiranje i
zaštita

– održavanje i popravci drvenog broda

***I. 2. Područje rada za
metalne brodove***

– priprema limova i profila

– trasiranje elemenata broda na limove i profile

– obrada brodskih elemenata (rezanje i
savijanje)

– slaganje elemenata u sekciju (predmontaža)

– gradnja metalnog broda (montaža sekcija)

– antikorozivna zaštita

– održavanje i popravci metalnog broda

***I. 3. Područje rada za
plastične brodove***

– izrada modela

– izrada kalupa

– izrada elemenata broda

– montiranje i spajanje dijelova broda

– plastificiranje
drvenog broda

– popravak plastičnih brodova

– ručna i strojna obrada stakloplastike

– uporaba i održavanje ručnih alata, ručnih
mehaniziranih alata, sredstava i pribora za obradu stakloplastike

– izrada broda: izrada kalupa, izrada elemenata
broda, priprema i nanošenje ukrasnog sloja, montiranje i spajanje dijelova
opreme

– plastificiranje
drvenih brodova

– preinaka plovila

– popravak plastičnih brodova

II. SADRŽAJ ISPITA

***1. Praktični dio ispita
(zajednički za sve graditelje)***

– dizanje, izvlačenje i spuštanje broda

– potklađivanje broda
na suhom

– izrada kolijevke broda na navozu

– trasiranje broda i izrada šablona 1:1

– ugrađivanje dijelova opreme: cijev i osovinski
vod, vitla, jarboli, kormilo, usisi i izljevi

– ugradnja temelja motora

– uređenje interijera kabina

– organiziranje ugradnje opreme drugih struka
(mehaničari, cjevari, bravari, tolari, električari,
elektroničari, tapetari, užetari i jedrari...)

– testiranje broda na stabilitet

*1.1. Praktični dio ispita za drvene brodove*

Na praktičnom dijelu majstorskog ispita,
ispitanik izrađuje jedan ili više dijelova elemenata – sekcija broda ili
obavlja montažu brodskih elemenata u sekcije.

Ispitanik mora pokazati vještine obrade drva
ručnim alatom i strojevima, racionalno korištenje alata, materijala i strojeva,
mora ovladati tehnološkim tijekom gradnje broda te pokazati samostalnost i
preciznost u radu kao i organizacijske sposobnosti. Ispitanik mora izraditi
zadatak prema nacrtu, precizno i kvalitetno, uz mjere zaštite pri radu i
zaštite okoliša.

Praktični radovi su obuhvaćeni područjem rada
majstora graditelja drvenih brodova.

Ispitaniku se može na praktičnom dijelu
majstorskog ispita zadati prema projektu:

– izrada brodskih elemenata

– montiranje elemenata u sekcije

– montiranje elemenata u kostur i centriranje
kostura

– izrada i montaža trenica vanjske oplate

– izrada i montaža elemenata palube

– izrada i montaža unutarnje oplate

– ugradnja dijelova opreme

– testiranje elemenata trupa i nadgradnje m.
broda

– kalafatiranje

*1.2. Praktični dio ispita za metalne brodove*

Na praktičnom dijelu majstorskog ispita,
ispitanik izrađuje jedan ili više zadataka izrade dijelova ili montira brodske
elemente u sekcije.

Ispitanik mora pokazati vještine obrade metala
ručnim alatom i strojevima, racionalno korištenje materijala, alata i strojeva,
mora ovladati tehnološkim tijekom gradnje broda, te pokazati samostalnost i
preciznost u radu kao i organizacijske sposobnosti. Zadatak mora izraditi prema
nacrtu, precizno i kvalitetno, uz mjere zaštite pri radu i zaštite okoliša.

Praktični radovi su obuhvaćeni područjem rada
majstora graditelja metalnih brodova.

Ispitaniku se može na praktičnom dijelu
majstorskog ispita zadati prema projektu:

– trasiranje elemenata na limove i profile

– izrada brodskih elemenata

– izrada montažnih metalnih konstrukcija

– predmontaža sekcija

– montiranje sekcija

– montiranje opreme na vanjski dio trupa

– priprema broda za porinuće – porinuće

*1.3. Praktični dio ispita za plastične brodove*

Na praktičnom dijelu majstorskog ispita,
ispitanik trasira i izrađuje jedan ili više elemenata te montira dijelove i
opremu. Ispitanik mora pokazati vještine obrade stakloplastike
ručnim alatima i ručnim mehaniziranim alatima; racionalno korištenje
materijala, alata i uređaja, mora ovladati tehnološkim tijekom gradnje
plastičnog broda (uspostaviti vezu između tehničko-tehnološke zakonitosti i
praktičnog rada). Zadatak mora biti izrađen prema nacrtu, precizno i
samostalno, uz primjenu mjera sigurnosti i zaštite na radu.

Praktični radovi su obuhvaćeni područjima rada
majstora graditelja plastičnih brodova.

Ispitaniku se može na praktičnom dijelu
majstorskog ispita zadati prema projektu:

– izrada modela

– izrada kalupa

– pojačanja kalupa

– izrada brodskih elemenata

– izrada trupa broda

– izrada palube

– izrada nadgrađa

– montaža (spajanje) sekcija

– popravak plastičnog broda

– plastificiranje
drvenog broda

– preinake plovila

***2. Teorijska znanja
potrebna za obavljanje poslova iz djelokruga majstora graditelja brodova***

*2.1. Materijali za gradnju brodova (zajednički dio)*

– drvo: vrste, struktura i fizička svojstva

– pogreške u drvetu

– drvne prerađevine

– drvena građa

– sušenje drva

– metali: vrste i fizička svojstva

– čelik – legirajući
elementi u čeliku

– konstrukcijski čelik: vrsta, sastav i namjena

– specijalni čelici: vrste, sadržaj svojstva i
namjena

– stakloplastika:
vrste, struktura i sastav

– ostali materijali uporabljeni u gradnji
brodova. Materijali za opremanje, brtvljenje, zaštitu i bojanje brodova

– otpadni materijali kod gradnje i održavanja
brodova: sortiranje i odlaganje svih vrsta otpadnih materijala prema propisima
o ekološkoj zaštiti

*2.1.1. Materijali za izradu drvenih brodova*

– rezanje trupaca prema potrebama brodskih
elemenata

– biranje vrsta drveta za gradnju broda

– vezivanje drvenih elemenata, vijci, čavli,
ljepila

– zaštita drva

*2.1.2. Materijali za izradu metalnih brodova*

– standardni oblik i dimenzije poluproizvoda za
gradnju metalnih brodova

– izbor materijala uz korištenje standarda i
tablica

– materijali za spajanje i zavarivanje

*2.1.3. Materijali za izradu plastičnih brodova*

– izbor materijala za gradnju plastičnih brodova
s gledišta funk­cije obrade
i montaže

– tehnička svojstva stakloplastike

– izbor materijala uz korištenje standarda i
tablice

– mogućnost pripreme i osnove tehnologije, procesno
staklo. Plastika u brodogradnji

*2.2. Alati i strojevi*

*2.2.1. Alati za obradu drveta*

– poznavanje alata za obradu (optimiziranje
alata za obradu elemenata i montažu sekcija),

– ručni alat električni i pneumatski za
piljenje, blanjanje, brušenje, frezanje, bušenje,
nabijanje, klapanje i kalafatiranje

*2.2.2. Strojevi za obradu drveta*

Strojevi za rezanje drveta

– tračna pila sa zupcima za rezanje trupaca

– lisnata pila za okomito i horizontalno rezanje
trupaca (gater)

– kružne pile (cirkulari)

– lančane pile

Strojevi za blanjanje drveta

– stroj za ravnanje (ravnjača)

– stroj za blanjanje po debljini (debljača)

– kombinirani stroj za blanjanje, rezanje i frezanje

– freze za obradu
drveta

Strojevi za bušenje drva

Strojevi za prešanje

Usisavači piljevine i prašine

Tračne pile

Bušilice sa svrdlom i lancem

*2.2.3. Alati za obradu metala*

– određivanje alata za obradu (optimalan izbor
alata za obradu elemenata i montažu sekcija),

– ručni alat za obilježavanje, mjerenje,
širenje, dizanje i pritezanje limova profila

– alati za skidanje hrđe i okuine

– ručne polužne škare

– ručne električne škare

*2.2.4. Strojevi i uređaji za obradu metala*

Strojevi za ravnanje limova i profila.

Strojevi za skidanje hrđe i okuine

Strojevi za blanjanje rubova limova

Strojevi za probijanje i bušenje rupa

Strojevi za rezanje limova i profila

– strojne škare (giljotina)

– škare s odvojenim diskovima

– škare s disk noževima

– kombinirani stroj škare i probijač

Strojevi za savijanje limova i profila

– brodograđevna hidraulična (G) preša

– valjci za savijanje limova

– stroj za savijanje i otvaranje profila

– peć i platforma za savijanje profila

Strojevi i alati za zavarivanje

Strojevi i alati za brušenje i kalafatiranje

Uređaj za rezanje kisikom

– pravocrtno rezanje

– prema šabloni s više žižka

– uređaj za automatsko rezanje i obilježavanje
pomoću foto ćelija i numeričko

*2.2.5. Alati za obradu plastike*

– određivanje alata za obradu (optimiziranje
izbora alata za obradu elemenata),

– alati za nanošenje smole, đelkota,
boje i kitova

– špricaljke, valjci
kistovi, špahtle

– ručni električni i pneumatski alati za
brušenje, rezanje, bušenje i poliranje

*2.2.6. Strojevi za obradu plastike*

– stroj za kombinirano nanošenje staklenih
vlakana i poliesterske smole

*2.3. Brodograđevne konstrukcije*

*2.3.1. Brodograđevne konstrukcije za drvene brodove*

– vrste nacrta i njihovo čitanje,

– prikazivanje crtežom pojedinih sekcija ili
njihovih konstruktivnih detalja,

– naziv, izgled i položaj elemenata drvenog broda,

– optimalni oblik pojedinih elemenata,

– trasiranje elemenata,

– nadgradnja broda,

– oprema broda,

– standardi i propisi.

*2.3.2. Brodograđevne konstrukcije za metalne brodove*

– vrste nacrta i njihovo čitanje,

– prikazivanje crtežom pojedinih sekcija ili
njihovih konstruk­tivnih
detalja,

– vrste brodskih konstrukcija,

– osnovna načela povezivanja osnovnih elemenata
plovila,

– uporaba standarda pri različitim
konstrukcijama metalnih brodova,

– postupci pri montaži i demontaži brodskih
konstrukcija,

– konstruktivna i kemijska zaštita,

– standardi i propisi.

*2.3.3. Brodograđevne konstrukcije za plastične brodove*

– vrste nacrta i njihovo čitanje,

– tipovi stakloplastičnih
konstrukcija,

– osnove geometrije broda,

– brodograđevno-tehnički pojmovi,

– elementi strukture,

– konstrukcija kalupa,

– konstrukcija trupa,

– oprema i spajanje opreme,

– uporaba standarda pri različitim
konstrukcijama plastičnih brodova,

– spajanje stakloplastičnih
elemenata.

*2.4. Organizacija i obračun brodograđevnih radova(zajednički
dio)*

– brodograđevna dokumentacija,

– priprema i organizacija radova

– obračun količina,

– normiranje i analiza cijena,

– obračun radova.

*2.5. Uporaba računala*

*2.5.1. Uporaba računala u projektiranju i proizvodnji*

– CAD programi,

– uporaba računala za simulacije elektroničkih
sklopova i izradu tiskanih ploča,

– uporaba računala u vođenju procesa.

*2.5.2. Upravljanje postrojenja pomoću računala*

– komponente sustava (senzori, trošila,
sistemske komponente), povezivanje komponenata sabirnicama (EIB) i strukture
sustava.

*2.6. Zaštita na radu i zaštita okoliša*

– propisi o zaštiti na radu: zaštita od štetnih
tvari, mehaničkih opasnosti, zaštita od požara, od električne struje i pružanje
prve pomoći;

– propisi i postupci pri skladištenju, rukovanju
i odlaganju štet­nih tvari.

Klasa: 311-01/05-01/353

Urbroj: 526-12-05-4

Zagreb, 12. siječnja 2006.

Ministar

**Branko Vukelić**, v. r.

Ostalo, NN 10/2006-249